|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **ODLUKE o izmjeni Odluke**  **o kriterijima i načinu financiranja troškova**  **prijevoza učenika srednjih škola**  **Varaždinske županije** | |
| **VARAŽDINSKA ŽUPANIJA**  **Upravni odjel za prosvjetu, kulturu i sport** | |
| **Početak savjetovanja**  **24.09.2025.** | **Završetak savjetovanja**  **6.10.2025.** |
| Razdoblje savjetovanja trajat će ukupno 13 dana, kako bi se sukladno s člankom 11. Zakona o pravu na pristup informacijama („Narodne novine“ broj 25/13., 85/15. i 69/22.) osiguralo sudjelovanje javnosti u donošenju Odluku o izmjeni Odluke o kriterijima i načinu financiranja troškova prijevoza učenika srednjih škola Varaždinske. S obzirom na činjenicu da istu donosi predstavničko tijelo, a zbog hitnosti s obzirom na sadržaj Nacrta Odluke skraćeno je vrijeme razdoblja savjetovanja. | |

*RAZLOG DONOŠENJA*

|  |
| --- |
| Zakonom o pravu na pristup informacijama propisano je, između ostalog, da jedinice lokalne i područne (regionalne) samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenta kad se njima utječe na interese građana i pravnih osoba.  Odluku o izmjeni Odluke o kriterijima i načinu financiranja troškova prijevoza učenika srednjih škola Varaždinske županije potrebno je donijeti budući da se način sufinanciranja nije mijenjao od 2013. godine. Člankom 6. Odluke o kriterijima i načinu financiranja troškova prijevoza učenika srednjih škola Varaždinske županije („Službeni vjesnik Varaždinske županije“ broj 31/12 i 45/13) utvrđen je način financiranja troškova prijevoza na način da učenici sufinanciraju prijevoz autobusom s 100,00 kuna odnosno 13,27 eura, a prijevoz vlakom s 30,00 kuna odnosno 3,98 eura. Kako je od utvrđivanja navedenog iznosa sufinanciranja učenika 2013. godine došlo porasta cijena prijevoza te općenito troškova poslovanja svih relevantnih subjekata koji provode navedenu Odluku, predlaže se minimalno povećanje učešća učenika odnosno roditelja/skrbnika. Obveze sufinanciranja i nadalje bi bili oslobođeni učenici koji su korisnici stalne pomoći i ostalih pomoći, a sve u skladu s Odlukom Vlade RH. |

Pozivamo predstavnike zainteresirane javnosti da najkasnije do 6.10.2025. dostave svoje komentare na *Nacrt* Odluke o izmjeni Odluke o kriterijima i načinu financiranja troškova prijevoza učenika srednjih škola Varaždinske županije (Obrazac 2) za savjetovanje na e-mail: prosvjeta@vzz.hr.

Po završetku savjetovanja, svi pristigli doprinosi biti će javno dostupni na internetskoj stranici Varaždinske županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

***Zahvaljujemo na doprinosu u izradi što kvalitetnijeg Nacrta Odluke o izmjeni Odluke o kriterijima i načinu financiranja troškova prijevoza učenika srednjih škola Varaždinske***